തെരഞ്ഞെടുപ്പ് ദിവസം കുണ്ടറയിലെ പെട്രോള് ബോംബ് ആക്രമണം വസ്തുതാ വിവര റിപ്പോര്ട്ട് റേഞ്ച് ഡിഐജിക്ക് കൈമാറി കൊല്ലം : നിയമസഭാ തെരഞ്ഞെടുപ്പ് ദിവസം കുണ്ടറയില് പെട്രോള് ബോംബ് ആക്രമണം ആസൂത്രണം ചെയ്ത സംഭവത്തില് വസ്തുതാ വിവര റിപ്പോര്ട്ട് കൈമാറി അന്വേഷണ സംഘം. തിരുവനന്തപുരം റേഞ്ച് ഡിഐജി സഞ്ജയ്കുമാര് ഗുരുഡിനാണ് റിപ്പോര്ട്ട് കൈമാറിയത്. സംഭവത്തില് ഉടന് കുറ്റപത്രം സമര്പ്പിക്കും. റിപ്പോര്ട്ട് ഡിഐജി പരിശോധിച്ച ശേഷം രണ്ടാഴ്ചയ്ക്കുള്ളില് കുറ്റപത്രം സമര്പ്പിക്കാനാണ് നീക്കം. കൊല്ലം ജുഡീഷ്യല് ഫസ്റ്റ്ക്ലാസ് മജിസ്ട്രേറ്റ് കോടതിയിലാകും കുറ്റപത്രം സമര്പ്പിക്കുക. കേസില് നാല് പ്രതികളാണ് ഉള്ളത്. തിരുവനന്തപുരം മലയിന്കീഴ് സ്വദേശികളായ വിനുകുമാര് 41, വിനുകുമാറിന്റെ ബന്ധു കൃഷ്ണകുമാര് 44, വിനുകുമാറിന്റെ സുഹൃത്ത് പാലക്കാട് സ്വദേശി ശ്രീകാന്ത് 35, ഇഎംസിസിഡയറക്ടറും കുണ്ടറ മണ്ഡലത്തില് ഡെമോക്രാറ്റിക് സോഷ്യല് ജസ്റ്റിസ് പാര്ട്ടി ഡിഎസ്ജെപി സ്ഥാനാര്ഥിയുമായിരുന്ന ഷിജു എം വര്ഗീസ് എന്നിവരാണ് പ്രതികള്.